AaB skal vise, at de høre til i SAS Ligaens top, når de søndag møder FC Nordsjælland.

AaB spiller søndag eftermiddag sæsonens foreløbig 27. turneringskamp, når holdet møder FC Nordsjælland på Farum Park, hvor AaB i øvrigt aldrig har tabt. AaB og FC Nordsjælland mødtes senest for godt to måneder siden, hvor cheftræner Erik Hamréns mandskab på Aalborg Stadion vendte en FCN-føring til en sejr på 2-1 i nordjysk favør. - FC Nordsjælland er et rigtigt godt hold som vi plejer at spille tætte kampe imod. For os betyder en ny kamp en ny og stimulerende udfordring, og så længe at der er tre døgn mellem kampene, så har vi intet at klage over, konstaterer Erik Hamrén. Erik Hamrén har udtaget følgende spillere til mødet med FC Nordsjælland: 1 Karim Zaza, 2 Michael Jakobsen, 4 Danny Califf, 5 Jón Rói Jacobsen, 6 Steve Olfers, 7 Mattias Lindström, 8 Andreas Johansson, 9 Thomas Augustinussen, 10 Rade Prica, 14 Jeppe Curth, 15 Siyabonga Nomvethe, 16 Allan Olesen, 21 Kasper Risgård, 23 Thomas Enevoldsen og 29 Martin S. Jensen. Martin Pedersen har karantæne, mens Caca og Patrick Kristensen begge er på skadeslisten.